burgasdotpro/wikipedia huggingface dataset:
Slovenské divadlo tanca

Slovenské divadlo tanca je, podľa spoluzakladateľa Jána Ďurovčíka, „tanečno-divadelné teleso zájazdového charakteru, ktorého hlavnou úlohou bude privážať tanečno-divadelné umenie do miest celého Slovenska, ale aj za jeho hranice.“ SDT je „založené na projektovom systéme bez trvalej umeleckej prevádzky„. Divadlo bolo založené v roku 2005. Nadväzovalo na činnosť súborov Torzo a Bratislavské divadlo tanca.
Projekty.
Prvým projektom bolo "Bolero – Príbeh matky". Skúšanie inscenácie prebehlo v Kultúrnom dome v Trnávke. Premiéra bola 17. a 18. mája v Divadle Aréna. Dielo je inšpirované hudbou skladby Mauricea Ravela "Bolero" a skutočnou udalosťou indonézskych cunami. Matka musela vykonať Sofiinu voľbu.
V roku 2008 SDT uskutočnilo spoločné turné s kapelou IMT Smile. Počas turné odohrali 15 predstavení v 14 mestách okolo Slovenska.
Plagáty predstavenia "Carmen" boli kontroverzné, zaoberala sa nimi aj Rada pre reklamu, ale nezistila neetickosť.
Reva Untermanová

Reva Untermanová (; * 1957, Londýn, Spojené kráľovstvo) je stĺpčekárka a spisovateľka píšuca pod pseudonymom Reva Mann.
Životopis.
Reva Untermanová je vnučka bývalého aškenázskeho vrchného izraelského rabína, Isera Jehudu Untermana, a dcéra Morrisa Untermana, rabína v londýnskej synagóge West End Marble Arch. Narodila sa v Londýne, ale od 80. rokov žila v Izraeli, v jeruzalemskej v štvrti Mošava germanit (doslova Nemecká kolónia). Do desiatich rokov navštevovala v Londýne židovskú školu, potom študovala na židovskej internátnej škole Sinai College, odkiaľ ju však po mesiaci vylúčili. Následne ju otec poslal do nežidovskej školy Queen's College.
Autobiografická kniha "The Rabbi's Daughter: Sex, Drugs and Orthodoxy" opisuje jej teenagerské experimenty so sexom a drogami, štúdium v ženskej ješive Or Sijon v Jeruzaleme a konečný návrat k ortodoxii.
Je stĺpčekárkou v "The Jewish Advocate" a "TotallyJewish.com". 
Reva Untermanová je rozvedená, má tri deti, s ktorými žije v Izraeli.
Kvalifikácia na Majstrovstvá Európy v korfbale 2002

Kvalifikácia na Majstrovstvá Európy v korfbale 2002 bola kontinentálna kvalifikácia v korfbale na Majstrovstvá Európy 2002, ktorú organizovala Medzinárodná korfbalová federácia (IKF). Konala sa v dňoch od 15.16. apríla 2001 v meste Wormer, v Holandsku. Zúčastnilo sa jej 5 družstvo, ktoré súťažili o 3 miesta na záverečný turnaj, ktorý sa konal v Katalánsku. Turnaj pozostával iba z jednej skupiny, v ktorej sa stretol každý s každým bez následného play-off.
Keďže všetky družstvá, ktoré sa kvalifikovali na ME 2002, zároveň postúpili na Majstrovstvá sveta 2003, slúžil tento turnaj zároveň aj ako kontinentálna kvalifikácia na MS 2003. Po vzdaní sa účasti USA bol vybraný nasledujúci európsky účastník, ktorý vzišiel tiež z tohoto turnaja.
Výsledky.
Play-off sa nehralo.
Uhliska (prírodná rezervácia)

Uhliska je prírodná rezervácia ev. č. 1077 južne obce Horní Štěpánov v okrese Prostějov. Oblasť spravuje Agentúra ochrany prírody a krajiny ČR.
Ochrana.
Dôvodom ochrany je enkláva mokraďových lúk s bohatou kvetenou uprostred poľných kultúr.
Uhliska

Uhliska môže byť:
Pozri aj.
Uhliská
Uhliska (prírodná pamiatka)

Uhliska je prírodná pamiatka ev. č. 1433 neďaleko obce Doubravy v okrese Zlín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je mokraďová lúka s bohatou flórou a faunou.
Zoznam chránených území v okrese Zlín

Toto je zoznam chránených území v okrese Zlín aktuálny k 10. októbru 2019, v ktorom sú uvedené chránené územia v oblasti okresu Zlín.
Na letišti

Na letišti je prírodná pamiatka ev. č. 262 na juhozápadnom okraji mesta Otrokovice v okrese Zlín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je jedno z posledných zvyškov slepých ramien rieky Moravy s vodnou flórou a faunou.
Peter Bouda

Peter Bouda (* 20. október 1953, Bratislava) je slovenský architekt.
Životopis.
Navštevoval Gymnázium Ivana Horvátha v Bratislave a neskôr Fakultu architektúry Slovenskej vysokej školy technickej. Po škole pôsobil ako projektant v Stavoprojekte a ako externý spolupracovník Fakulty architektúry. Od roku 1990 tvorí spolu s Ivanom Masárom vo vlastnej architektonickej kancelárii so sídlom v Bratislave. Výraznú časť jeho tvorby tvorí pamiatková obnova budov. Je ženatý, má dve dcéry a žije v Rakúsku.
Architektonické realizácie.
Medzi najvýznamnejšie realizácie Petra Boudu patria:
European Bowl v korfbale 2005

European Bowl v korfbale 2005 bol 1. European Bowl v korfbale, európske podujatie národných družstiev nižšieho rangu, ktoré primárne slúži ako kvalifikácia na niektoré z vrcholných korfbalových podujatí, a ktoré organizuje Medzinárodná korfbalová federácia (IKF). Konalo sa od 27.30. októbra 2005 v meste Terrassa, v Katalánsku, za účasti 5 tímov. Turnaja sa mali pôvodne zúčastniť aj družstvá Francúzska a Slovenska, pričom sa čakalo aj na potvrdenie účasti Grécka a Luxemburska. Zápasy sa hrali v Centre d'Esports Terrassa. Víťazom turnaja sa stalo domáce .
Turnaj slúžil ako kvalifikačné podujatie na Majstrovstvá Európy 2006, ktoré sa uskutočnili v Maďarsku. Kvalifikovali sa na ne 2 najlepšie družstvá. Zároveň slúžil ako kvalifikácia na Majstrovstvá sveta 2007, ktoré sa uskutočnili v Česku. Na MS sa kvalifikovali 4 najlepšie družstvá.
Výsledky.
Play-off sa nehralo.
Viktor Ivanovič Belenko

Viktor Ivanovič Belenko (; * 15. február 1947, Naľčik, Kabardsko-balkarská ASSR, Ruská SFSR, ZSSR, dnes Rusko) je americký letecký technik a pedagóg ruského (sovietskeho) pôvodu. Pôvodne sovietsky stíhací pilot. Stal sa známy po tom, čo v roku 1976 ušiel s prísne tajným strojom MiG-25 zo ZSSR do Japonska.
Životopis.
Narodil sa v roku 1947 v meste Naľčik v Kabardsko-balkarskej republike v rodine robotníka. Po rozvode rodičov žil s otcom a nevlastnou matkou. V roku 1965 skončil stredoškolské štúdium a jeden semester študoval medicínu. Pred nástupom na povinnú vojenskú službu pracoval v rôznych podnikoch v meste Omsk. Bol leteckým nadšencom a členom aeroklubu.
V roku 1967 nastúpil na vojenskú službu a do roku 1971 študoval na leteckej škole. Následne slúžil ako pilot inštruktor v Stavropoli. Jeho výkony boli v celom rozsahu hodnotené pozitívne, bol taktiež členom Komunistickej strany Sovietskeho zväzu. Na vlastné želanie bol v roku 1975 prevelený na Ďaleký východ k 530. leteckému pluku 11. leteckej armády sovietskej protivzdušnej obrany so sídlom v Čugujevke v Prímorskom kraji na Ďalekom východe. Podľa jeho slov boli podmienky života vojakov i dôstojníkov na exponovanej základni blízko Japonska a čínskych hraníc veľmi zlé. V leteckej jednotke bol rozšírený alkoholizmus. Vojaci žili v špinavých kasárňach, dostávali zlú stravu, bežné boli epidémie úplavice, samovraždy, dezercie a morálka jednotky bola na nízkej úrovni.
Ráno 6. septembra 1976 odštartoval na bežný cvičný let. Belenko však v lete nízko nad zemou opustil sovietsky vzdušný priestor a so svojim prúdovým lietadlom Mikojan-Gurevič MiG-25 „Foxbat“ a pristál na letisku v Hakodate v Japonsku. Bolo to prvýkrát, kedy si západní odborníci mohli zblízka prezrieť toto lietadlo, čím odhalili mnohé tajomstvá a prekvapenia.
Belenkovi bol udelený azyl v USA vtedajším americkým prezidentom Geraldom Fordom a bol pre neho zriadený poručnícky fond, zaručujúci veľmi pohodlné žitie v ďalších rokoch. Po jeho dezercii ho USA vyšetrovali a vypočúvali 5 mesiacov a potom ho na niekoľko rokov zamestnali ako konzultanta.
Počas života v USA sa Belenko oženil a neskôr rozviedol. Doma v ZSSR zanechal ženu a syna.
MiG-25 bol rozobratý, preskúmaný a potom vrátený do ZSSR v tridsiatich debnách. Belenko priniesol so sebou pilotnú príručku pre MiG-25 Foxbat s očakávaním, že americkým pilotom pomôže pri hodnotení a skúšaní lietadla. Avšak japonská vláda povolila USA iba preskúmanie lietadla a pozemné testy radaru a motorov.
Iné prelety sovietskych letcov.
Belenko nebol jediný pilot, ktorý týmto spôsobom ušiel zo ZSSR, ani prvý, kto takto dezertoval zo sovietskeho bloku. V marci a máji 1953 dvaja poľskí piloti preleteli s MiG-15 do Dánska. V roku 1985 a 1987 preleteli piloti sovietskych vrtuľníkov pri operáciách v Afganistane do Pakistanu. Kapitán Alexander Zujev odletel 20. mája 1989 v stíhačke MiG-29 do Trebisonde v Turecku.
Veselská lada

Veselská lada je prírodná pamiatka ev. č. 1466 západne od obce Lomnice v okrese Brno-venkov. Oblasť spravuje AOPK ČR.
Ochrana.
Predmetom ochrany je ojedinelá mozajka vegetačných formácií a súčasného spôsobu ich obhospodarovania.
SOR CN 12

SOR CN 12 je model českého prímestského čiastočne nízkopodlažného autobusu, ktorý je vyrábaný spoločnosťou SOR Libchavy od roku 2004 dodnes.
SOR CN 12 vychádza z typu SOR BN 12 – ide vlastne o dvojdverový variant tohoto mestského modelu. Spočiatku bol preto SOR CN 12 označovaný ako „SOR BN 12 dvojdverový“ a dosiaľ sa medzi laickou aj odbornou verejnosťou objavujú zmätky v značení tohto modelu.
Věstonická nádrž (prírodná rezervácia)

Věstonická nádrž je prírodná rezervácia ev. č. 1672 v blízkosti obcí Dolné Věstonice, Horní Věstonice, Strachotín, a Pouzdřany v okrese Břeclav a Pasohlávky (katastrálne územie Mušov) v okrese Brno-venkov. Chránená je prostredná nádrž vodného diela Nové Mlýny, ostatné dve nádrže sú využívané rekreačne. 97% prírodnej rezervácie zaberá vodná hladina.
Natura 2000.
Věstonická nádrž je zapojená do sústavy Natura 2000 a nachádza sa tu vtáčia oblasť. Hniezdi tu, zimuje alebo sa tu zhromažďuje pri ťahu mnoho chránených druhov vtákov - kačica chrapačka ("Anas querquedula") a kačica chrapka ("Anas crecca"), hrdzavka potápavá ("Netta rufina"), hlaholka severská ("Bucephala clangula"), kormorán veľký ("Phalacrocorax carbo"), potápač veľký ("Mergus merganser"), chavkoš nočný ("Nycticorax nycticorax"), volavky beluša malá ("Egretta garzetta"), volavka purpurová ("Ardea purpurea") a beluša veľká ("A. alba"), bučiak veľký ("Botaurus stellaris"), bučiačik močiarny ("Ixobrychus minutus"), lyžičiar biely ("Platalea leucorodia"), orliak morský ("Haliaeetus albicilla"), kaňa močiarna ("Circus aeruginosus") a kaňa sivá ("C. cyaneus"), kršiak rybár ("Pandion haliaetus"), močiarnica mekotavá ("Gallinago gallinago"), kalužiak červenonohý ("Tringa totanus") a kalužiak perlavý ("T. ochropus"), rybár riečny ("Sterna hirundo") a čorík čierny ("Chlidonias niger"), včelárik zlatý ("Merops apiaster"), brehuľa hnedá ("Riparia riparia"), trsteniarik škriekavý ("Acrocephalus arundinaceus"), kúdeľníčka lužná ("Remiz pendulinus") ai.
Flóra.
Na území sú časté tŕstia. K početne vyskytujúcim sa, ale v celoštátnom kontexte vzácnym druhom, patria ibiš lekársky ("Althaea officinalis") a blšník červienkový ("Pulicaria dysenterica"). K najvýznamnejšej vegetácii, nachádzajúcej sa na ostrove s hlinitým a kamenitým podložím, sa radia jednoročné a vytrvalé subhalofylné formácie. K tejto vegetáčnej skupine patria druhy, ako zákonom chránená ostrica ražná ("Carex secalina"), šachor hnedý ("Cyperus fuscus"), veronika vodná ("Veronica catenata"), veronika močiarna ("Veronica anagalloides") alebo chvostík myší ("Myosurus minimus"), ktoré sa vyskytujú na obnažených brehoch nádrže. psamofilné druhy, ako divozel tmavočervený ("Verbascum phoeniceum"), krivec nízky ("Gagea pusilla"), pýr sivý ("Elytrigia intermedia") boli potlačené porastom agátu a vyskytujú sa len v malých populáciách na Piesečnom velkom ostrove.
Köthen

Köthen (Anhalt) je mesto v nemeckej spolkovej krajine Sasko-Anhaltsko. Má 30 tisíc obyvateľov a štatút okresného mesta ("Kreisstadt"). 
Vzniklo na mieste dávneho osídlenia, v stredoveku germánskeho aj slovanského, prvýkrát je doložené z roku 1115. Pôsobili tu barokový hudobný skladateľ Johann Sebastian Bach a romantický básnik a literát Joseph von Eichendorff.
Mušov

Mušov () je katastrálne územie a zaniknutá obec v okrese Brno-venkov v Juhomoravskom kraji. Katastrálne územie bývalého Mušova o rozlohe 1424,9 ha patrí susednej obci Pasohlávky.
História.
Prvá písomná zmienka o Mušove pochádza z roku 1276. Dedina bola založená nemeckými kolonizátormi v 13. storočí na starej severojužnej zemskej ceste z priestoru dnešného Brna do Viedne. Blízko obce sa nachádzal most cez Dyje, ktorá tu početnými meandrami pretekala lužnými lesmi a pravidelne zaplavovala okolie.
Mušov bol zlikvidovaný aj napriek odporu svojich obyvateľov koncom 70. rokov 20. storočia na základe rozhodnutia vtedajších socialistických orgánov z dôvodu výstavby vodného diela Nové Mlýny. Do roku 1976 bol Mušov samostatnou obcou, toho roku bol pripojený k susednej obci Pasohlávky (do roku 2006 okres Břeclav, potom okres Brno-venkov). Obyvatelia si mohli vybrať: buď dostanú byt, alebo si postavia rodinný domček v novo vymeranej ulici v Pasohlávkách. Vďaka úsiliu pamiatkarov zostal z vlastnej dediny zachovaný kostol svätého Leonarda, stojaci dnes na malom ostrovčeku uprostred Vestonickej nádrže. Socha sv. Jána Nepomuckého, ktorá stávala pred mušovským mostom, bola premiestnená do Pavlova, kde stojí pred cintorínom. Nedotknuté zostali tiež vínne pivnice pod vrchom Hradisko nachádzajúcim sa severne od vodných nádrží po západnej strane cesty vedúcej od Pohořelíc. Kríž z Mušovského stredu obce bol prevezený do Opatovíc, kde sa nachádza pred tamojším kostolom. Posledný deň otvorenia pošty v Mušove bol 30. jún 1978. Zo zoznamu sídiel bol vymazaný v januári 1980, definitívne bol priestor Mušova zatopený vodami nádrže v roku 1987.
Archeologická lokalita.
Na vrchu Hradisko u Mušova (predtým Burgstall) nad bývalou obcou a nad autokempom Merkúr stával v 2. storočí rímsky vojenský tábor s murovanými stavbami veliteľských budov a kúpeľov. Rímska 10. légia tu mala za úlohu kontrolovať germánske kmene porazené v markomanských vojnách za vlády cisára Marka Aurelia.
Dňa 21. októbra 1988 bol v blízkosti Hradiska nájdený hrob germánskeho veľmoža s bohatou výbavou, zrejme spojenca Ríma vo vojne. V tej dobe sa robili rozsiahle terénne úpravy okolo novej cesty vrátane predpísaného archeologického prieskumu. Bolo pri ňom zistené, že rímska stanica bola oveľa väčšia, než sa pôvodne predpokladalo. Ďalej sa tu na niekoľkých miestach našli pozostatky rímskych krátkodobých táborov a slovanské pohrebisko, ostatne početné sú archeologické nálezy aj výskumy zo všetkých období praveku.
Louis Marchand

Jean Louis Marchand (* 2. február 1669, Lyon, Francúzsko – † 17. február 1732, Paríž) bol francúzsky skladateľ, čembalista a organista obdobia baroka. Bol rivalom Francoisa Couperina na parížskom dvore, kde pôsobil ako organista. Napísal niekoľko prelúdií a chaconn a niekoľko kníh čembalových etud (Paríž, 1702).
Najznámejší sa stal tým, že mal v Drážďanoch v roku 1717 súperiť s nemeckým velikánom hudby Johannom Sebastianom Bachom. Súťaž sa však nakoniec nekonala, pretože pravdepodobne počul Bacha preludovať na organe a bolo mu jasné, že sa s ním nemôže merať a preto z Drážďan odišiel. Toto bolo vtedy aj neskôr považované za jasný znak nadradenosti nemeckej hudby nad francúzskou..
Johann Christoph Friedrich Bach

Johann Christoph Friedrich Bach (* 21. jún 1732, Lipsko, Rímsko-nemecká ríša - 28. január 1795, Bückeburg), tiež "bückeburský Bach", bol nemecký skladateľ a kapelník, deviaty syn J. S. Bacha. 
Od roku 1758 bol riaditeľom dvornej kapely grófa Schaumburg-Lippe v Bückeburg, kde sa priateľsky stýkal a spolupracoval s J. G. von Herderom (1744-1803). Autor 20 symfónií, oratórií, chrámových i svetských kantát a komornej hudby.
Johann Kuhnau

Johann Kuhnau (* 6. apríl 1660, Geising, Svätá rímska ríša nemeckého národa – † 5. jún 1722, Lipsko) bol nemecký právnik, prekladateľ, hudobný skladateľ, organista a čembalista. Je považovaný za jedného z najvýznamnejších nemeckých klavírnych hudobných skladateľov z obdobia pred Johannom Sebastianom Bachom. Je pokladaný za zakladateľa a autora prvej hudobnej sonáty pre klávesové nástroje.
Pôvodne na Univerzite v Lipsku vyštudoval právo a po štúdiách aj ako právnik pracoval vo funkcii obhajcu. Venoval sa aj literárnej tvorbe, písal básne, okrem rodnej nemčiny plynule hovoril aj francúzsky a taliansky, prekladal aj z gréčtiny, latinčiny a hebrejčiny. V rokoch 1701 až 1722 pôsobil ako kantor a organista v Lipsku v kostole sv. Tomáša.
Na klavichord hral od útleho detstva a svoje prvé skladby zložil na rôzne témy pochádzajúce z Biblie.
Skladal cirkevnú hudbu i svetskú. Jeho "Eine Sonata aus dem B" je najstaršou známou zachovanou sonátou. Väčšina jeho vokálnej hudby sa ale do dnešných dní nezachovala, zachovali sa len niektoré kantáty, motetá a štyri cykly skladieb pre klávesové nástroje.
Věstonická vodná nádrž

Věstonická vodná nádrž (tiež Vodná nádrž Nové Mlýny II alebo Stredná nádrž) je priehradná nádrž na rieke Dyje v okrese Břeclav na južnej Morave. Je prostredná z troch na seba nadväzujúcich nádrží vodného diela Nové Mlýny, ktoré bolo vybudované v rokoch 1975 – 1988. Vestonická nádrž bola ako jediná z troch nádrží ponechaná prírodným procesom, ďalšie dve nádrže slúžia na rekreáciu.
Pobrežie.
Na východe ju hrádza, po ktorej je vedená cesta II/420 v úseku Strachotín – Dolní Věstonice, oddeľuje od Novomlynskej nádrže. Na severovýchode ju potom len hrádza s miestnou komunikáciou oddeľuje od Strachotínskeho rybníka. Na západe ju hrádza, po ktorej je vedená cesta I/52 v úseku Pohořelice – Mikulov, oddeľuje od Mušovskej nádrže.
Ostrovy.
Nádrž zatopila obec Mušov, z ktorej zostal zachovaný len kostol svätého Leonarda. Ten stál na kopčeku nad dedinou, teraz sa nachádza uprostred nádrže na ostrovčeku.
Vodný režim.
Do nádrže ústia rieky Jihlava a Svratka.
Využitie.
Celá Věstonická nádrž je rovnomennou prírodnou rezerváciou, ktorá bola vyhlásená v roku 1994 a má rozlohu . V roku 2005 bola nádrž vyhlásená vtáčou oblasťou sústavy Natura 2000, pretože je významným hniezdiskom mnohých vtáčích druhov.
Merseburg

Merseburg je historické mesto v strednom Nemecku na rieke Sále so slávnym dómom, zámkom a technickou univerzitou. V okolí mesta bol v 20. storočí významný chemický priemysel.
Dejiny.
Miesto bolo osídlené už od mladšej doby kamennej a v múzeu sú nálezy z halštatskej aj rímskej doby. 
Ako mesto sa prvýkrát pripomína koncom 9. storočia, po roku 919 tu založil Henrich I. cisársky falc, roku 968 bolo založené biskupstvo, okolo roku 1000 benediktínsky kláštor a roku 1015 dóm sv. Jána Krstiteľa, z ktorého sa dodnes zachovala románska krypta. Biskup Dietmar z Merseburgu vo svojej kronike, ktorá obsahuje aj mnoho dôležitých údajov o českých dejinách, opísal dejiny 10. storočia. V roku 1219 dostalo mesto hradby, k roku 1289 sa prvýkrát pripomína mestská samospráva a od roku 1426 bolo členom Hanzy. Okolo roku 1470 bol prestavaný zámok a roku 1473 tu vznikla prvá tlačiareň. 
Po roku 1561 prišla do mesta reformácia, biskupstvo aj kláštor boli zrušené a majetok pripadol panovníkovi. Po roku 1605 bol opäť prestavaný zámok a v rokoch 1656-1738 tu sídlil sasko-merseburský gróf, čo mestu veľmi prospievalo. Po Viedenskom kongrese v roku 1815 pripadol Merseburg Prusku. V roku 1841 boli v biskupskej knižnici objavené tzv. "Merseburské zlomky", opis prastarých zariekadiel a svedectvo o predkresťanskej kultúre starých Germánov. Roku 1846 sa mesto pripojilo na železnicu a po roku 1916 tu začali vznikať chemické továrne (Buna, Leuna). Za druhej svetovej vojny bolo mesto silne poškodené a ďalšie historické časti boli strhnuté po roku 1968. Počet obyvateľov dosiahol maxima (takmer 51 tisíc) v roku 1961 a odvtedy pomaly klesal. Až po roku 1989 začala dôkladná rekonštrukcia pamiatok.
Doprava.
Merseburg má priame železničné spojenie s Halle, Naumburgom a Eisenachom a leží na diaľniciach A9 a A38.
Jánove pašie

Jánove pašie (nem. "Johannes-Passion", lat. "Passio secundum Johannem", BWV 245) je oratórium Johanna Sebastiana Bacha na tému umučenia Ježiša Krista podľa Jánovho evanjelia. Spolu s "Matúšovými pašiami" to je jediné v úplnosti dochované Bachove zhudobnenie pašií.
Premiéra sa konala na Veľký piatok 7. apríla 1724 v kostole sv. Mikuláša v Lipsku.
Wolfgang Schmieder

Wolfgang Schmieder (* 29. máj 1901, Bromberg, Poľsko - 8. november 1990, Freiburg im Breisgau, Nemecko) bol nemecký muzikológ.
V roku 1950 publikoval Bach Werke Verzeichnis (BMV) ("Katalóg Bachovych diel"), súpis hudobných diel Johanna Sebastiana Bacha. Jeho číslovanie je považované za štandardné a používajú ho učenci a hudobníci po celom svete. Od apríla 1942 pracoval ako zvláštny znalec hudby v "Universitätsbibliothek Johann Christian Senckenberg" na Goethe-Universität Frankfurt vo Frankfurte nad Mohanom. 
Po odchode do dôchodku v roku 1963 žil vo Freiburgu až do svojej smrti vo veku 89 rokov.
European Bowl v korfbale 2007

European Bowl v korfbale 2007 bol v poradí 2. European Bowl v korfbale, ktorý organizovala Medzinárodná korfbalová federácia (IKF). Konal sa od 12. mája9. novembra 2007 v 2 európskych regiónoch v Srbsku a v Luxembursku, za účasti 11 tímov. Nováčikmi turnaja bolo všetkých 11 zúčastnených družstiev, pričom pre Írsko, Škótsko a Wales to bolo prvé vystúpenie na oficiálnom turnaji a pre Švédsko dokonca medzinárodný debut. Víťazi oboch regionálnych turnajov sa neskôr stretli v Brne, v Českuv dejisku Majstrovstiev sveta 2007, aby odohrali finálový zápas o European Bowl jeden deň pred finálovými zápasmi na MS. Víťazom zápasu a celkove aj turnaja sa stalo .
Turnaj tentokrát neslúžil ako kvalifikácia na žiadne podujatie. Išlo o neoficiálne majstrovstvá Európy "B", turnaj družstiev, ktoré sa nekvalifikovali na MS 2007. 
Výsledky.
Región Západ.
 Luxemburg, 12.13. máj
Región Východ.
 Aranđelovac, 16.17. jún
Pozn: Tento turnaj slúžil zároveň aj ako Balkánske majstrovstvá, v ktorých Srbsko obhájilo titul z minulého roka v Grécku.
Finále.
 Brno, 9. november
Joseph Justus Scaliger

Joseph Justus Scaliger (* 4. august 1540, Agen, Francúzsko - † 21. január 1609, Leiden, Holandsko) bol francúzsky humanista, klasický filológ a básnik, syn lekára Julia Caesara Scaligera. 
Študoval v Bordeaux a v Paríži gréčtinu a orientálne jazyky. Pôsobil ako vychovávateľ a následne pôsobil na univerzitách v Ženeve a Leidene. Vydával klasikov, napísal latinskú zbierku básní "Poem" (1615), významne prispel k skúmaniu chronológie vo svojom diele "De emendatione temporum" (1583) a dodatkoch "Thesaurus temporum" (1606). 
Ako matematik a astronóm navrhol na začiatku 17. storočia používanie juliánskeho dáta, resp. juliánskych dní, podľa nového astronomického cyklu. Počítanie v juliánských dňoch slúži k zjednodušeniu astronomických výpočtov. Túto chronologickú škálu pomenoval po svojom otcovi.
Julius Caesar Scaliger

Julius Caesar Scaliger alebo tiež Giulio Cesare della Scala (* 23. apríl 1484, Riva del Garda, Taliansko –  † 21. október 1558, Agen, Francúzsko) bol taliansky humanistický lekár a filológ. Zaoberal sa okrem iného teóriou básnictva.
Riva del Garda

Riva del Garda je mesto v Taliansku v provincii Trentino, ležiace severne od jazera Lago di Garda. Mesto je krátko známe ako Riva. Pri meste sú vinice.
Dejiny.
Riva del Garda patrila do Benátskej republiky. Po jej rozpade patrila Rakúsko-Uhorsku a od roku 1918 patrí Taliansku.
Geografia.
Riva del Garda leží na severozápadnom rohu jazera Lago di Garda asi 70 m nad hladinou mora. Mesto sa nachádza na južnom rohu Álp, blízko Dolomitov medzi Monte Rocchetta na západe a Monte Brione na východe.
Zaujímavé miesta.
V hrade nazvanom "Rocca" sa nachádza mestské múzeum. Hrad sa nachádza pri jazere a je obohnaný vodnou priekopou a vybavený padacím mostom.
Geologicky zaujímavé miesta sú u jazier Lago di Tenno a Lago di Ledro (kde sa nachádza paleoetnografické múzeum) a vodopády Varone.
Športy.
Riva je obľúbeným miestom pre horskú cyklistiku, vedie odtiaľ niekoľko cyklistických trás. Vďaka vetru Ora, ktorý fúka každý deň popoludní, je Riva ideálnym miestom pre windsurfing. Obľúbená je tiež turistika a horolezectvo.
Vodné dielo Nové Mlýny

Vodné dielo Nové Mlýny je kaskáda nádrží na rieke Dyje pod Pavlovskými vrchmi na juhu Moravy, na rozhraní okresov Břeclav a Brno-venkov. Nazýva sa podľa rovnomennej osady pod poslednou hrádzou. Tvoria ju tri priehradné nádrže:
Nádrže boli postavené v 70. až 80. rokoch 20. storočia, aby zamedzili každoročným záplavám a zvýšili intenzitu poľnohospodárskej výroby. Hlavným dôvodom výstavby boli plány socialistického hospodárstva na rozsiahle systémy zavlažovacích kanálov. 
Samotná dolná nádrž je najväčšou vodnou plochou na Morave a celá kaskáda zaberá plochu 32,3km². Nádrže sú však veľmi plytké, hĺbka často nepresahuje 2metre. Horná nádrž má prirodzené brehy, stredná a dolná z väčšej časti umelé (hrádze) - miestami je hladina nad úrovňou okolitého terénu. Do prostrednej nádrže sa so spoločným ústím vlievajú rieky Svratka a Jihlava. Na brehoch nádrží sa nachádzajú obce Brod nad Dyjí, Dolní Věstonice, Pasohlávky, Pavlov, Strachotín a niekoľko rekreačných oblastí a areálov.
Využitie.
Horná nádrž slúži pre rekreáciu, stredná je prírodnou rezerváciou (PR Věstonická nádrž) s ostrovčekmi pre hniezdenie vtákov a dolná pre závlahy, výrobu elektriny (Malá vodná elektráreň Nové Mlýny), rekreáciu (jachting, surfing) a rybolov.
Vplyvy výstavby.
Výstavba vodného diela a regulácia Dyje mala dramatické účinky na životné prostredie, pričom plány na rozsiahle zavlažovacie kanály boli po roku 1989 opustené, a jej hlavný účel tak pominul. Následkom zaplavenia oblasti je zánik desiatok hektárov pôvodných lužných lesov, ktoré zabezpečovali rozlievanie vody v krajine a mali značnú retenčnú schopnosť. Po protestoch niektorých ekologických organizácií a odborníkov na životné prostredie bola znížená hladina prostrednej nádrže o 85cm a vytvorené 2 ostrovčeky, na ktorých sa obnovili pôvodné lužné lesy už počas 5 rokov od ustúpenia vody.
Vplyvu výstavby nádrží na krajinu a faunu bolo venované niekoľko odborných štúdií z ktorých vyplýva, že Novomlýnske nádrže sú výrazným stabilizujúcim prvkom ovplyvňujúcim veľmi pozitívne klimatické prvky v krajine. V nive južnej Moravy prebiehajú totiž procesy vysušovania krajiny spôsobené ako globálnymi klimatickými zmenami, tak aj intenzitou čerpania podzemných vôd do vodovodnej siete. Samotná existencia lužných lesov južnej Moravy tak môže byť v súčasnosti podmienená maximálnou funkčnosťou vodného diela Nové Mlýny.
Prostredná nádrž úplne zatopila dedinu Mušov, zachovaný zostal iba jej kostol stojaci nad dedinou na kopčeku (teraz ostrove).
Malá vodná elektráreň Nové Mlýny

Malá vodná elektráreň Nové Mlýny na rieke Dyje, prevádzkovaná spoločnosťou Povodie Moravy, sa nachádza vľavo od prelivu v hrádzi Novomlynskej nádrže. Bola uvedená do prevádzky roku 1989 a využíva dve turbíny, pričom jedna Kaplanova turbína má výkon 2,3MW a hltnosť 30m³ / s a druhá pridaná dodatočne pre využitie asanačného prietoku má výkon 0,2MW a hltnosť 4m³ / s.
Portfólio (financie)

Portfólio (z tal. - dosky na spisy alebo listiny) je určitá zostava, súbor akcií a iných cenných papierov v majetku jedného investora. Portfólia sú držané a riadené priamo investorom poverenými finančnými profesionálmi. V užšom význame ide o zostavu rôznych aktív. 
Všeobecne sa investor snaží zostaviť (diverzifikovať) také portfólio cenných papierov, ktoré prinášajú maximálny zisk a zároveň sú rozmanité (diferencované), aby sa tým minimalizovali možné riziká úzkeho zamerania. Tieto dva ciele však idú často proti sebe, takže zostava portfólia znamená istý kompromis.
Anna Baróová

Anna Baróová (, rodená Anna Bakóvá - maď. Bakó Anna; * 3. október 1920, Bajmok – † 23. október 1994, Budapešť, Maďarsko) bola maďarská herečka.
Životopis.
Herectvo a filmové umenie študovala na Filmovej škole Bélu Gaála, kde získala diplom v roku 1940. Následne nastúpila do kočovného hereckého spolku Lőrinca Deáka a v roku 1945 sa stala členkou divadla “Józsefvárosi Színház“, kde pôsobila do roku 1948. Potom do roku 1956 pôsobila v Armádnom divadle “Magyar Néphadsereg Színháza“ a od roku 1956 až do svojho odchodu do dôchodku bola stálou členkou divadla Józsefa Attilu. Po opustení divadelných dosák ešte účinkovala v rozhlase a dabingu. 
Bola dobrou charakterovou herečkou a hrala náročné úlohy, napr. v hrách Ostrovského (Vlci a ovce – Anfisa), Maugham (Rada sa vydávam – Mrs. Pogson), Rostand (Cyrano de Bergerac – Duenna). Natočila okolo 30 filmov.
European Bowl v korfbale 2009

European Bowl v korfbale 2009 bol v poradí 3. European Bowl v korfbale, ktorý organizovala Medzinárodná korfbalová federácia (IKF). Konal sa od 31. októbra8. novembra 2009 v 2 európskych regiónoch na Slovensku a v Luxembursku, za účasti rekordných 13 tímov. Pôvodne sa malo predstaviť aj Bulharsko. Nováčikmi turnaja boli družstvá Talianska a Turecka. Víťazmi sa stali obaja víťazi regionálnych skupín, Slovensko a Wales.
Turnaj slúžil primárne ako kvalifikácia na Majstrovstvá Európy 2010, ktoré sa uskutočnili v Holandsku. Kvalifikovali sa na ne 3 najlepšie družstvá z oboch regionálnych skupín.
Výsledky.
Región Východ.
 Prievidza, 31. október1. november
Región Západ.
 Luxemburg, 7.8. november
Dušan Kállay

Dušan Kállay (* 19. jún 1948, Bratislava) je slovenský výtvarník, grafik, ilustrátor a maliar. 
Životopis.
Narodil sa v Bratislave. V období rokov 1966 až 1972 študoval na Vysokej škole výtvarných umení u prof. Vincenta Hložníka a prof. Jána Želibského. Vo svojom diele sa venuje predovšetkým voľnej grafike, maľbe, knižnej ilustrácii, tvorbe ex libris, tvorbe poštových známok, animovanému filmu a plagátovej tvorbe. Od roku 1990 pôsobí ako profesor na VŠVU ako vedúci Ateliéru voľnej grafiky a ilustrácie.
Diela.
Knižné ilustrácie:
Eugenie Bouchardová

Eugenie "Genie" Bouchardová (* 25. február 1994, Montreal, Kanada) je kanadská tenistka.
Na Wimbledone 2014 sa stala prvou Kanaďankou, ktorá dosiahla finále Grand Slam vo dvojhre, neprešla však cez Petru Kvitovú. Dosiahla tiež semifinále na Australian Open 2014 a French Open 2014 a vyhrala juniorku v roku 2012 Wimbledone. Po skončení WTA Tour 2013 bola vyhlásená za WTA Objav roka.
Zámecký les v Lomnici

Zámecký les v Lomnici je prírodná pamiatka ev. č. 1924 na východnom okraji mestečka Lomnice v okrese Brno-venkov. Oblasť spravuje AOPK ČR.
Ochrana.
Predmetom ochrany je významný listnatý porast s výskytom niekoľkých hodnotných mohutných, starých stromov, významné vtáčie hniezdiská.
Vinohrady (prírodná pamiatka)

Vinohrady je prírodná pamiatka ev. č. 694 južne od obce Velatice v okrese Brno-venkov. Oblasť spravuje AOPK ČR.
Ochrana.
Predmetom ochrany je zachovanie prirodzeného a málo narušeného biotopu stepného charakteru s mimoriadnym výskytom kosatca nízkeho. Je to jedna z najsevernejších lokalít výskytu tejto vzácnej chránenej rastliny lebo ďalej na sever sa už nevyskytuje.
Šiberná

Šiberná je prírodná pamiatka ev. č. 1440 juhovýchodne od mesta Kuřim v okrese Brno-venkov. Oblasť spravuje AOPK ČR.
Ochrana.
Predmetom ochrany je pôvodná geobiocenóza lesných porastov a vzácna kvetena vrátane všetkých ďalších prírodných javov nachádzajúcich sa v tomto území. Územie zahŕňa zalesnený rovnomenný vrch o nadmorskej výške 359 metrov.
Dolní mušovský luh

Dolní Mušovský luh je prírodná pamiatka ev. č. 1626 neďaleko obce Ivaň v okrese Brno-venkov. Oblasť spravuje AOPK ČR.
Ochrana.
Predmetom ochrany je ochrana posledných zvyškov lužných lesov na južnej Morave. Jedná sa o lužné porasty na sútoku rieky Jihlavy a Svratky s bohatou avifaunou.
Na hájku

Na hájku je prírodná pamiatka ev. č. 692 na juhovýchodnom okraji obce Omice v okrese Brno-venkov. Oblasť spravuje AOPK ČR.
Predmetom ochrany bola teplomilná vegetácia charakterizujúca vplyv panónskej kveteny. Zachovanie jedinej lokality ponikleca veľkokvetého a prirodzeného biotopu na slnečných stráňach. 
Zrušenie.
Prírodná pamiatka bola ku dňu 1. december 2015 zrušená nariadením Juhomoravského kraja zo dňa 10. septembra 2015.
Pod Sýkořskou myslivnou

Pod Sýkořskou myslivnou je prírodná rezervácia ev. č. 1469 severozápadne od obce Synalov v okrese Brno-venkov. Oblasť spravuje AOPK ČR.
Predmetom ochrany je zachovanie zvyškov rozľahlejších prirodzených listnatých lesných biocenóz na kontakte 3. a 4. vegetačného stupňa v geomorfologicky pozoruhodnom reliéfe. Ide o biocentrum regionálneho významu uprostred monokultúrnych lesných porastov.
Daniela Trandžíková

Daniela Trandžíková (rodným menom Nováková) (* 26. október 1956, Trenčín – † 26. október 2014 ) bola slovenská hádzanárka hrajúca na poste pivota, mnohonásobná reprezentantka Česko-Slovenska.
Hráčske úspechy.
Klubová hádzaná.
Odchovankyňa Odevy Hlohovec hrala neskôr aj za Štart Trenčín a ZVL Prešov. V drese ZVL Prešov bola majsterkou Česko-Slovenska 1986, 1987 a 1989 a semifinalistkou Európskeho pohára majstrov 1986/87.
Reprezentácia.
V česko-slovenskej reprezentácii štartovala na niekoľkých majstrovstvách sveta, kde jej najväčším úspechom je strieborná medaila z roku 1986 v Holandsku. Zúčastnila sa Letných olympijských hier 1980 a 1988. Reprezentovala Česko-Slovensko v 311 stretnutiach a dala v nich 657 gólov.
Individuálne ocenenia.
Je trojnásobná najlepšia hádzanárka Česko-Slovenska v rokoch 1980, 1981 a 1988 a víťazka ankety o najlepšiu hádzanárku Slovenska 1979 a 1980.
Bola ocenená v ankete slovenské hádzanárky 20. storočia a uvedená do Siene slávy slovenskej hádzanej. V rokoch 1986 a 1988 sa stala najúspešnejšou športovkyňou Prešovského okresu.
Bezprostredne po svojich 58. narodeninách podľahla zákernej chorobe.
Sandhurst

Sandhurst je mesto v anglickom grófstve Berkshire, 60 km západne od Londýna. Žije tu asi 22 000 obyvateľov.
Mesto leží na rieke Blackwater River, vo veľkom cvičnom priestore britskej armády. Sídli tu známa vojenská akadémia.
Sandhurst je spojený s diaľničnými sieťami prostredníctvom diaľnic M3 a M4.
Korfbal na Svetových hrách 1989

Korfbal na Svetových hrách 1989 bol korfbalový turnaj v rámci multišportového podujatia Svetových hier 1989, ktorý sa konal v Karlsruhe, v Západnom Nemecku od 21. do 24. júla 1989, za účasti 6 tímov. Nováčikom turnaja bolo iba družstvo Čínskeho Tchaj-peja. Korfbalový turnaj sa organizuje od hier v roku 1985 a toto bolo jeho 2. vydanie. Všetky zápasy sa hrali v aréne Schwarzwaldhalle s kapacitou 1 200 divákov. Turnaj pozostával iba z jednej skupiny, v ktorej sa stretol každý s každým bez následných zápasov play-off. Svoj druhý titul získalo .
Výsledky.
Play-off sa nehralo.
Pláně (prírodná pamiatka)

Pláně je prírodná pamiatka ev. č. 1447, ktorá sa nachádza severne od obce Kuřimská Nová Ves v okrese Brno-venkov. Správa AOPK ČR.
Ochrana.
Predmetom ochrany je príkry skalnatý svah s riedkym zmiešaným porastom a bohatou kvetenou. Vyskytuje sa tu napríklad
klinček slzičkový, devätorník veľkokvetý, smolnička obyčajná, ranostajovec pestrý a timotejka tuhá.
Flotila

Flotila môže byť:
Velké Družďavy

Velké Družďavy je prírodná pamiatka v Česku, okrese Brno-venkov, katastrálnom území Rebešovice.
Ochrana.
Predmetom ochrany je bohatý výskyt zanoväte bielej. Chránené územie je tvorené xerotermnou vegetáciou na južnom svahu kopca. Mimo územia prírodnej pamiatky sa nachádza les, v ňom sa vyskytuje agát biely, ktorý postupne invaduje do stepi, čo je spolu s absenciou akéhokoľvek manažmentu pre budúcnosť chráneného územia aktuálna hrozba.
Vyhlasovacia dokumentácia.
Lokalita Veľké Družďavy bola vyhlásená štátnou prírodnou rezerváciou výnosom Ministerstva kultúry z 28. decembra 1953 a tento štatút bol potvrdený výnosom Ministerstva kultúry ČSR z 29. novembra 1988. Do kategórie prírodná pamiatka bolo toto územie preradené podľa § 22 , ods. 2 vyhlášky Ministerstva životného prostredia ČR 395/1992 Zb.
Velký hájek

Velký hájek je prírodná pamiatka ev. č. 886 severne od obce Šlapanice v okrese Brno-venkov. Oblasť spravuje AOPK ČR.
Ochrana.
Predmetom ochrany je remízek s teplomilnou kvetenou. Pamiatka Velký Hájek bola zaradená do sústavy európsky významných lokalít Natura 2000 ako "EVL Šlapanické slepence"
Synalovské kopaniny

Synalovské kopaniny je prírodná pamiatka ev. č. 1470 na severnom okraji obce Synalov v okrese Brno-venkov. Oblasť spravuje AOPK ČR.
Ochrana.
Dôvodom ochrany je zachovanie súčasnej mozaiky vegetačných formácií a súčasného spôsobu obhospodarovania pamiatky.
Malhostovická pecka

Malhostovická pecka bola prírodná pamiatka ev. č. 695 neďaleko obce Malhostovice v okrese Brno-venkov. Oblasť spravovala AOPK ČR.
Ochrana.
Predmetom ochrany bolo územie tvorené vyvýšeným skalným útvarom z devónských vápencov, nachádzajúcich sa v poliach asi 500 m južne od Malhostovíc po pravej strane cesty z Čebína, ktoré je významnou lokalitou teplomilnej vegetácie skalnej stepi na vápencovom podloží, s výskytom ponikleca veľkokvetého ("Pulsatilla grandis") a ďalších chránených rastlín. Predmetom ochrany bola kvetena a ostatný pôvodný biotop v nedeliteľnom komplexe s geologickým útvarom.
Pamiatka Malhostovická pecka bola zaradená do sústavy európsky významných lokalít Natura 2000 ako "EVL Malhostovické kopečky"
Zrušenie.
Prírodná pamiatka bola ku dňu 1. júl 2015 zrušená nariadením Juhomoravského kraja zo dňa 9. apríla 2015.
Walk of Life

„Walk of Life“ je skladba britskej rockovej skupiny Dire Straits. skladba sa objavila na ich najpredávanejšom albume "Brothers in Arms". Následne sa tiež objavila na ich koncertnom albume "On the Night". V novembri 1985 bola vydaná ako singel, avšak najprv bola na B-strane singla „So Far Away“, ktorý bol vydaný pred albumom "Brothers in Arms". Skladba dosiahla 7. miesto v americkom rebríčku Billboard Hot 100 a 2. miesto v britskom rebríčku UK Singles Chart. Neskôr sa objavila na dvoch kompiláciách ' (1998) a ' (2005).
História.
Skladba sa takmer nedostala na album, keď koproducent Neil Dorfsman bol proti zaradeniu do albumu. Členovia skupiny však boli za jej zaradenie.
V skladbe je použitý jednoduchý rock and rollový rytmus. Dlhý úvod sa stal kultovým v niekoľkých hudobných kruhoch, a takisto aj okamžite rozpoznateľná melódia hraná na syntetizátore s organovým programom.
Dezorzovo lútkové divadlo

Dezorzovo lútkové divadlo je jediné bábkové divadlo pre dospelého diváka na Slovensku. Divadlo založil režisér, producent a scenárista Gejza Dezorz a scénograf Von Dubravay v roku 2004. 
Dezorzovo lútkové divadlo chápe divadelnú bábkovú formu ako priestor pre realizáciu tém, ktoré sa neboja atakovať ale i zabávať diváka. Dezorzovo lútkové divadlo nachádza inšpiráciu pri svojej tvorbe nielen v klasickej dramatickej spisbe, ale spracuváva aj témy, ktoré priamo či nepriamo čerpajú z mainstreamu - comics, filmový horor, akčný film, thriler, muzikál, punková hudba, pokleslá braková literatúra. Dezorzovo lútkové divadlo je lútkové divadlo!
Dezorzovo lútkové divadlo prezentuje lútky ako malých ľudí na špagátikoch, ktorí dokážu skutočne žiť, vášnivo milovať aj ukrutne trpieť. Dezorzovo lútkové divadlo nie jen vzdor. Dezorzovo lútkové divadlo je hardcore, boj, pokora a názor.
Dezorzovo lútkové divadlo je jediné šapitó na svete, v ktorom sa lútky dokážu odviazať.
Divaldo tvoria absolventi KBT VŠMU v Bratislave.
Pôvodne kočovné divadlo má od roku 2012 svoju stálu scénu v Kabinete bábkového umenia v Bratislave v budove Ymca na Karpatskej 2 na I. poschodí. 
Dezorzovo lútkové divadlo je producent projektu Slovenské marionetové divadlo, ktorý vznikol v roku 2011 vďaka finančnej podpore Ministerstva kultúry SR a generálneho partnera projektu Poštovej banky a.s. Týmto unikátnym projektom Dezorzovo lútkové divadlo obnovilo tradíciu historického bábkového divadla, ktoré hrávali po štyri storočia európski komedianti. Tento projekt vznikol v Bratislave. Projekt už navštívilo niekoľko tisíc divákov.  
REPERTOÁR.
Dezorzovo lútkové divadlo
Hrádky (prírodná rezervácia)

Hrádky je prírodná rezervácia ev. č. 1471 neďaleko obce Osiky v okrese Brno-venkov. Oblasť spravuje AOPK Brno.
Ochrana.
Predmetom ochrany sú jedinečne zachované prirodzené spoločenstvá javorových bučín na rozhraní 4. a 5. vegetačného stupňa. Lokalita je pozoruhodná aj z geologického a geomorfologického hľadiska ako príklad uložených pomerov rúl a selekcie mrazovým zvetrávaním, územie je významné aj ornitologicky. Priestor rezervácie zahŕňa vrcholovú partiu a časť svahov rovnomenného vrchu s nadmorskou výškou 627 metrov spadajúceho do Hornosvrateckej vrchoviny.
John Green

John Michael Green (* 24. august 1977, Indianapolis, Indiana, USA) je americký spisovateľ, vlogger a tvorca online vyučbových videí. 
V roku 2005 získal Michael L. Printz Award za svoju prvotinu "Kam zmizla Aljaška". Jeho román "Na vine sú hviezdy" z januára 2012 sa dostal na zoznam bestsellerov New York Times. V roku 2014 bol zaradený do zoznamu 100 najvplyvnejších ľudí na svete podľa časopisu Time.
Je držiteľom viacerých významných literárnych cien, bol tiež dvakrát finalistom literárnych cien denníka "Los Angeles Times". Spolu s bratom Hankom tvorí jednu z najobľúbenejších online videorelácií . 
Medzi jeho najväčšie diela patria "Kam zmizla Aljaška", "Na vine sú hviezdy" a "Papierové mestá", ďalej "Poučka o podstate predvídateľnosti Katherín, Nech sneží", "Všade samé korytnačky" alebo "Will Grayson, Will Grayson", napísané spoločne s Davidom Levithanom.
Tri z jeho kníh, "Na vine sú hviezdy", "Papierové mestá" a "Všade samé korytnačky", boli sfilmované. V októbri 2019 mal premiéru seriál podľa knihy "Kam zmizla Aljaška".
Životopis.
Narodil sa v Indianapolise rodičom Mikovi a Sydney. Tri týždne po jeho narodení sa jeho rodina sa presťahovala do Michiganu, potom Birminghamu v Alabame, a nakoniec do Orlanda na Floride. Navštevoval Lake Highland Preparatory School v Orlande a Indian Springs School.
Po absolvovaní vysokej školy pracoval päť mesiacov ako študentský kaplán v detskej nemocnici, keďže sa zapísal na bohosloveckú školu (aj keď do nej vlastne nikdy nechodil). Mal v úmysle stať sa kňazom, ale jeho skúsenosti v nemocnici s deťmi, ktoré trpia na nevyliečiteľné choroby, ho inšpirovali, aby sa stal autorom a neskôr napísal knihu "Na vine sú hviezdy."
V súčasnosti žije s manželkou a dvoma deťmi v Indianapolise.
Nad horou

Nad horou je prírodná rezervácia ev. č. 1864 neďaleko obcí Černvír a Nedvědice v okrese Brno-venkov. Oblasť spravuje AOPK ČR.
Ochrana.
Predmetom ochrany sú skalnaté svahy s drobnými suťoviskami porastené hrabinami a zmiešanými porastami, s typickým bylinným podrastom.
Korfbal na Svetových hrách 1993

Korfbal na Svetových hrách 1993 bol korfbalový turnaj v rámci multišportového podujatia Svetových hier 1993, ktorý sa konal v Haagu, v Holandsku od 23. do 27. júla 1993, za účasti 6 tímov. Korfbalový turnaj sa organizuje od hier v roku 1985 a toto bolo jeho 3. vydanie. Všetky zápasy sa hrali v aréne Houtrusthallen, ktorá bola vybudovaná ešte v roku 1937 a neskôr zbúraná v roku 2000. Turnaj pozostával iba z jednej skupiny, v ktorej sa stretol každý s každým bez následných zápasov play-off. Svoj tretí titul v rade získalo domáce .
Obůrky-Třeštěnec

Obůrky-Třeštěnec je prírodná rezervácia ev. č. 697 severne od obce Moravské Knínice v okrese Brno-venkov. Oblasť spravuje AOPK ČR. Severne od rezervácie sa nachádza prírodná pamiatka Zlobice.
Ochrana.
Dôvodom ochrany je zachovanie prirodzenej biocenózy vlhkého až močaristého charakteru s výskytom chránených druhov rastlín, najmä vstavačov (päťprstnice obyčajnej a kruštíka močiarneho). Je jednou z posledných lokalít, kde sa tieto vzácne rastliny vyskytujú.
Čechy pod Kosířem (rozlišovacia stránka)

Čechy pod Kosířem môžu byť:
Plačkův les a říčka Šatava

Plačkův les a říčka Šatava je prírodná rezervácia ev. č. 1451 severovýchodne od obce Ivaň v okrese Brno-venkov. Oblasť spravuje AOPK ČR.
Ochrana.
Predmetom ochrany je ochrana posledných zvyškov lužného lesa s typicky zachovanou faunou a flórou.
Eduard Nepomuk Kozič

Eduard Nepomuk Kozič (Ede Kozics) (* 21. máj 1829, Dubnica nad Váhom – † 25. apríl 1874, Bratislava) bol slovenský fotograf a vynálezca, známy aj vďaka jeho fotografickým ateliérom v centre Bratislavy. Vytvoril obrazy pamiatok Bratislavy a okolia ale bol známy aj ako autor portrétov (Franza Liszta, grófa Gézu Zichho a iných). Vynašiel a nechal si patentovať postup prenesenia fotografie na plátno, slonovú kosť, porcelán, drevo, sklo a email. Od roku 1850 bol najviac prominentným fotografom v Bratislave. Jeho portréty boli vrcholom vtedajšej tvorby. Získal rad medailí a ocenení z výstav (Paríž 1867 a 1870, Hamburg 1868, Linz 1872). Zomrel 25. apríla 1874 v Bratislave.
V roku 1847 sa po prvýkrát stretol s daguerotypiou. Poznatky získal od cestujúceho fotografa Johana Bubeníka. Čoskoro sa tiež naučil techniku kalotypie (talbotype) a kolódiový proces od Andreasa Grolla z Viedne v období rokov 18471850.
Jeho prvý ateliér bol v záhradnom pavilóne Slubekovho domu na Gaisgasse (dnes Kozia 33) koncom 1840 rokov (asi 1847). Jeho druhé štúdio bolo na Promenade číslo 34 v rokoch 18561868 (teraz Hviezdoslavovo námestie). Dňa 1. októbra 1868 otvoril v novo postavenej budove na Promenáde 2 (neskôr premenovaná na Sétatér 9, Kossuth Lajos Platz / Kossuth Lajostér 9, dnes Hviezdoslavovo námestie 4), v tesnej blízkosti hotela Zum Grünen Baum (dnes hotel Carlton) svoje tretie štúdio. To bolo známe svojou živou spoločenskou atmosférou. Medzi Kozičových blízkych priateľov patril údajne aj Franz Liszt. Kozic urobil niekoľko jeho portrétov a na oplátku Liszt odohral niekoľko koncertov v salóne Kozičovho ateliéru. Kozič bol jedným z najvýznamnejších občanov Bratislavy. Bol považovaný za "jedného z najlepších 'svetlomaliarov' celej kráľovskej koruny." Po jeho smrti, štúdio naďalej prevádzkovala jeho manželka Karolina Kozič-Helle do roku 1926. Artefakty z ateliéru sú archivované v múzeách v Bratislave a Košiciach. Kozičove fotografie sú súčasťou zbierok Matice slovenskej, Národného múzea v Martine a Slovenskej národnej galérie v Bratislave. Kozičovci mali deti: Karolína Eleonóra Ema (* 3. 10. 1856), Pavlína Jozefina (* 27. 6. 1859), Eduard František Xaver (* 2. 1. 1864) a Eduard Karol Boromejský (* 20. 7. 1874, po smrti otca).
Christian Laettner

Christian Donald Laettner (* 17. august 1969, Angola, New York, USA) je bývalý americký profesionálny basketbalista, hráč NBA.
Laettner bol zaradený do Dream teamu na olympiádu v Barcelone v roku 1992 ako jediný hráč mimo NBA - spolu s týmto tímom získal zlatú olympijskú medailu. Je považovaný za jedného z najlepších hráčov amerických univerzitných súťaží všetkých čias.
Rokom 1992 začala jeho profesionálna basketbalová kariéra v NBA, za 13 sezón vystriedal celkom šesť tímov:
V rámci NBA patril medzi kvalitných nadpriemerných hráčov, ale nikdy sa nedostal medzi absolútnu špičku.
So svojimi 211 centimetrami patril medzi typických podkošových hráčov (centrov).
Chris Mullin

Christopher Paul Mullin (* 30. jún 1963, Queens, New York, New York, USA) je bývalý americký profesionálny basketbalista.
Je držiteľom dvoch zlatých medailí z olympijských hier - z Los Angeles v roku 1984(ešte ako univerzitný hráč) a Barcelony v roku 1992, kde bol členom legendárneho amerického Dream teamu. Člen Basketbalovej siene slávy (Basketball Hall of fame).
Počas svojej kariéry v NBA hral za nasledujúce tímy:
So svojou výškou 201 centimetrov hral zvyčajne na pozícii číslo 3, tzv. small forward.
Počas svojej kariéry mal opakované problémy s alkoholom a podstúpil úspešnú protialkoholickú terapiu. Po skončení kariéry zostal pri Warriors ako viceprezident. Je ženatý, má troch synov.
Chicago Bulls

Chicago Bulls je basketbalový tím hrajúci severoamerickú ligu NBA. Patrí do Centrálnej divízie Východnej konferencie NBA.
Klub bol založený v roku 1966.
Za svoju históriu dokázali šesťkrát vyhrať play-off svojej konferencie, všetkých šesť šancí potom premenili aj vo víťazstvo v celej NBA: 1991, 1992, 1993, 1996, 1997, 1998
Najväčšie úspechy tohto klubu sú spojené s menom Michaela Jordana, jedného z najlepších basketbalistov 20. storočia (podľa mnohých odborníkov dokonca vôbec najlepšieho).
Collegium musicum

Collegium musicum môže byť: